Лойд Робсън
Територия на ръба

Превод от английски: Елена Алексиева, 2002

chitanka.info

по-млад неукрепнал податлив на средата направих нещо ужасно:

изгубих си акцента; станах език-хамелеон

и все пак дори сега ако се вслушате гласът ми е бяг

от ливърпул към плимут с носовия говор на нашия кардиф

укрепващ пак.

изгубих го.

не толкова случайно а като предпоставка за промяна:

местейки се в монмът от столицата

чрез

потока в гуент или имотите във врановия кът

в самия край на равнините

човешкия развъдник под планината тумбарлум

от новия град в ничия земя

кротко прасе посред

неутрализираната връзка между расите.

където се изучих

най-подробно

желаех дашните

изчуках цял квартал със ученички средна класа

все едни и същи в шибаните им големи къщи

вмъквах се където уелските герои ги помилваха

пансионерки в общежития

дъщери на английското общество се галеха

с уелските богаташки все тая

изстрелвах си патроните от сперма да вилнеят

из имена-двуцевки

изчуквахме си класата & историите.

и все пак

има ирония:

смучейки английски гърди под дървото-бесилка

сиви чорапи като примка на бунтар във мен се търкаха

фусти заметнати влажни от пот

пробуждам една радикална история

давай здраво мили труповете в сенките на дърветата

давай здраво мили в ритъма на праправнучките като

издърпват семето

ребека ела виж

не е кой знае какво отмъщение

но ребека:

фустата смачкана в кръв

келтския член чука с любов

малката аристократка я боли като го вкарвам надълбоко

и все пак:

между килията и примката е бариерата на хиърфорд роуд:

бели стени

лехи с цветя

износен асфалтът по пътя към границата

любовни срещи заради разръфаните краища на силата.

(Девическото училище в монмът се намира отчасти на мястото на стария окръжен затвор служил като временен приют за някои от радикалите участвали в чартистките бунтове от началото на 19 век. джон фрост, зефаная уилямс & уилям джоунс са задържани в затвора & осъдени на смърт. трябвало да бъдат обесени & разчленени но вместо това били депортирани в австралия поради помилване в последния момент.

Дъщерите на Ребека също били активни в началото на 19 век. Свързват ги предимно с изгарянето на бариерите за събиране на пътна такса ограничаващи свободното движение на уелсците.)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.